CELEX: 32010R0245
Language: sk
Date: 2010-03-23 00:00:00
Title: Nariadenie Komisie (EÚ) č. 245/2010 z  23. marca 2010 , ktorým sa ustanovuje výnimka z nariadenia (ES) č. 288/2009, pokiaľ ide o lehotu členských štátov na oznámenie svojej stratégie Komisii a lehoty Komisie na rozhodnutie o konečnom pridelení pomoci v rámci programu podpory konzumácie ovocia v školách

24.3.2010   
            
            
               SK
            
            
               Úradný vestník Európskej únie
            
            
               L 77/50
            
         NARIADENIE KOMISIE (EÚ) č. 245/2010
   z 23. marca 2010,
   ktorým sa ustanovuje výnimka z nariadenia (ES) č. 288/2009, pokiaľ ide o lehotu členských štátov na oznámenie svojej stratégie Komisii a lehoty Komisie na rozhodnutie o konečnom pridelení pomoci v rámci programu podpory konzumácie ovocia v školách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 103h písm. f) v spojení s jeho článkom 4,
   keďže:
   
               (1)
            
            
               V súlade s článkom 4 ods. 1 nariadenia Komisie (ES) č. 288/2009 zo 7. apríla 2009, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri dodávaní ovocia a zeleniny, spracovaného ovocia a zeleniny a výrobkov z banánov deťom vo vzdelávacích zariadeniach v rámci programu podpory konzumácie ovocia v školách (2), členské štáty uchádzajúce sa o pomoc uvedenú v článku 103ga prvom odseku nariadenia (ES) č. 1234/2007 na obdobie od 1. augusta do 31. júla by mali oznámiť Komisii svoju stratégiu do 31. januára roku, v ktorom dané obdobie začína.
            
         
               (2)
            
            
               Niekoľko členských štátov čelilo ťažkostiam s dodržaním danej lehoty, okrem iného aj preto, že musia zhodnotiť účinnosť svojho programu po roku od jeho zavedenia.
            
         
               (3)
            
            
               Členským štátom by sa preto malo povoliť do 28. februára 2010 oznámiť svoju stratégiu na obdobie od 1. augusta 2010 do 31. júla 2011, aby tak získali dodatočný čas na vyhodnotenie svojich programov a tam, kde je to nutné, upravili svoju stratégiu.
            
         
               (4)
            
            
               Podobne lehota pre rozhodnutie Komisie o konečnom pridelení pomoci na obdobie od 1. augusta 2010 do 31. júla 2011, stanovená v článku 4 ods. 4 treťom pododseku nariadenia (ES) č. 288/2009, by sa mala predĺžiť do 30. apríla 2010.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   1.   Odchylne od článku 4 ods. 1 nariadenia (ES) č. 288/2009 môžu členské štáty oznámiť svoju stratégiu na obdobie od 1. augusta 2010 do 31. júla 2011 najneskôr do 28. februára 2010.
   2.   Odchylne od článku 4 ods. 4 tretieho pododseku nariadenia (ES) č. 288/2009 Komisia rozhodne o konečnom pridelení pomoci na obdobie od 1. augusta 2010 do 31. júla 2011 do 30. apríla 2010.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. februára 2010.
   Jeho účinnosť končí 30. apríla 2010.
   
      Toto nariadenie je záväzné v celom rozsahu a priamo uplatnite eľné vo všetkých èlenských štátoch.
      V Bruseli 23. marca 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 94, 8.4.2009, s. 38.